# Vandalisme a la Viquipèdia

El vandalisme a la Viquipèdia, és editar el projecte d'una manera intencionadament pertorbadora o maliciosa. El vandalisme inclou qualsevol addició, eliminació o modificació que sigui intencionadament humorística, sense sentit, un engany o degradant d'alguna manera. El vandalisme és qualsevol acció realitzada sobre un article amb l'objectiu de danyar-ne deliberadament el contingut. Els actes vandàlics més freqüents són «proves» d'editors nous (supressió de contingut, addició de frases ofensives, insercions de caràcters aleatoris) que vulguin provar la funcionalitat d'edició de l'enciclopèdia. Algunes addicions pretenen afegir informació trivialment errònia, o fins i tot opinions personals, especialment contra celebritats que són objecte de controvèrsia (esportistes, personatges polítics, artistes coneguts, etc.).

## Lluita contra el vandalisme a la Viquipèdia

La lluita contra el vandalisme a la Viquipèdia és una activitat de manteniment informàtic realitzada conjuntament per bots i col·laboradors (que tinguin o no un estatus determinat, com ara administradors, ocultadors de modificacions, etc.). L'objectiu d'aquesta activitat és eliminar qualsevol acte vandàlic de l'espai enciclopèdic per tal de garantir la fiabilitat dels continguts i evitar una sobrecàrrega de treball per a altres col·laboradors. Els objectius freqüents del vandalisme inclouen articles sobre temes d'actualitat i controvertits, celebritats i esdeveniments recents. En alguns casos, s'ha informat falsament de la mort d'algú, com en el cas dels senadors dels Estats Units d'Amèrica Ted Kennedy i Robert Byrd, o al raper Kanye West.

## Mesures adoptades contra el vandalisme

Al llarg de la seva història, la Viquipèdia ha lluitat per mantenir un equilibri entre permetre la llibertat d'edició oberta i protegir l'exactitud de la seva informació. El vandalisme és fàcil de cometre a la Viquipèdia perquè qualsevol persona pot editar-la, amb l'excepció de les pàgines amb algunl nivell de protecció. Alguns bots de la Viquipèdia són capaços de detectar i eliminar el vandalisme més ràpidament que qualsevol editor humà. Comptat i debatut, la majoria d'actes de vandalisme a la Viquipèdia es reverteixen ràpidament, ja sigui per bots o pels patrulladors habituals de canvis recents.

## ClueBot NG

El ClueBot NG, és un programa de lluita contra el vandalisme a la Viquipèdia en anglès. Aquest bot va ser creat pels usuaris de la Viquipèdia anglesa Christopher Breneman i Cobi Carter l'any 2010. Succeeix al ClueBot original, i NG significa Next Generation.
ClueBot NG utilitza l'aprenentatge automàtic i les estadístiques bayesianes per a determinar si s'ha de revertir o no una de les edicions de la Viquipèdia en anglès, i cancel·la la modificació si el programa considera que ho ha de fer.
Tot i que el bot ha estat eficaç per ajudar a mantenir la Viquipèdia neta, alguns afirmen que és hostil als nous usuaris en no poder aplicar els coneixements d'un cervell humà a l'edició i en deixar les plantilles impersonals.

## Referències

* ↑ «Wikipedia tightens online rules». BBC News, 06-12-2005 [Consulta: 26 novembre 2010].
* ↑ Marc Leplongeon. «Des "vandales" à l'assaut de Wikipédia !». Le Point, 7 maig013. [Consulta: 28 abril 2016].
* ↑ Kleeman, Jenny «Wikipedia fights vandalism». The New Zealand Herald, 02-04-2007 [Consulta: 25 novembre 2010].
* ↑ Martin, Lorna «Wikipedia fights off cyber vandals». The Guardian [Londres], 18-06-2006 [Consulta: 18 desembre 2016].
* ↑ «Vandals prompt Wikipedia to ponder editing changes». ABC News, 28-01-2009 [Consulta: 26 novembre 2011].
* ↑ Christian Science Monitor, 25-08-2009 [Consulta: 7 juny 2012].
* ↑ «Wikipedia tightens editorial rules after complaint – 06 December 2005». New Scientist. Arxivat de l'original el 15 octubre 2012. [Consulta: 7 juny 2012].
* ↑ , 06-12-2005 [Consulta: 26 novembre 2010].
* ↑ «Meet the 'bots' that edit Wikipedia». BBC News, 25-07-2012. [Consulta: 19 setembre 2021].
* ↑ «This machine kills trolls: How Wikipedia’s robots and cyborgs snuff out vandalism» (en anglès). The Verge, 18-02-2014.
* ↑ Jenny Kleeman «Wikipedia fights vandalism» (en anglès). The New Zealand Herald, 02-04-2007.
* ↑ Daniel Nasaw. «Meet the 'bots' that edit Wikipedia» (en anglès). BBC News, 25-07-2012. [Consulta: 6 setembre 2020].
* ↑ John Nery. «The plot against Leni Robredo» (en anglès). opinion.inquirer.net, 29 maig018. [Consulta: 19 octubre 2020].
* ↑ Redacción QUO. «¿CÓMO ES POSIBLE QUE, SI CUALQUIERA PUEDE EDITAR LA WIKIPEDIA, NO ESTÉ LLENA DE BURRADAS?» (en castellà). quo, 31-08-2015. [Consulta: 19 octubre 2020].
* ↑ jesse.hicks. «This machine kills trolls» (en anglès). theverge, 18-02-2014. [Consulta: 1r setembre 2020].
* ↑ «Meet the 'bots' that edit Wikipedia» (en anglès). bbc.com, 25-07-2012. [Consulta: 21 juliol 2018].
* ↑ «Little about the bot that runs Wikipedia, ClueBot NG». digitfreak.com. Arxivat de l'original el 22 novembre 2013. [Consulta: 11 abril 2017].
* ↑ «The Bots Who Edit Wikipedia (And The Humans Who Made Them)», 20-07-2015. [Consulta: 11 abril 2017].

## Enllaços externs

* «¿Quién puede editar artículos en la Wikipedia? · Maldita.es» (en castellà), 24-12-2020. [Consulta: 25 gener 2024].